जेसन मोहम्मद

जेसन नाज़िमुद्दीन मोहम्मद (जन्म 23 सितंबर 1986) एक वेस्ट इंडियन क्रिकेट खिलाड़ी हैं। उन्होंने  त्रिनिदाद और टोबैगो के लिए प्रथम श्रेणी और लिस्ट ए क्रिकेट खेला है।

क्रिकेट करियर
मोहम्मद एक आक्रामक दाएं हाथ के मध्य क्रम के बल्लेबाज हैं और एक अंशकालिक ऑफ स्पिनर हैं। 2006 में उन्होंने प्रथम श्रेणी में डेब्यू किया और अंडर-19 विश्व कप में वेस्टइंडीज का प्रतिनिधित्व किया। तब से, वह त्रिनिदाद और टोबैगो के अधिकांश प्रथम श्रेणी मैचों के लिए टीम में शामिल रहते हैं। उन्होंने अपना पहला एकदिवसीय मैच 2011 में भारत के खिलाफ, चेन्नई में खेला था।

नवंबर 2016 में उन्हें वेस्ट इंडीज के वनडे टीम में 2016-17 के जिम्बाब्वे त्रिकोणीय श्रृंखला के लिए टीम में शामिल किया गया।
मार्च 2017 में, उन्हें पाकिस्तान के खिलाफ, ट्वेंटी 20 अंतर्राष्ट्रीय (टी20आई) श्रृंखला के लिए वेस्ट इंडीज टीम में नामित किया गया। 
उन्होंने 1 अप्रैल 2017 को वेस्ट इंडीज के लिए पाकिस्तान के खिलाफ टी20आई में डेब्यू किया।
6 अप्रैल 2017 को, जेसन ने वेस्ट इंडीज की जीत में नाबाद 91 रनों की पारी खेलकर लक्ष्य का पीछा करने में एक प्रमुख भूमिका निभाई थी। उन्हें मैन ऑफ द मैच घोषित किया गया। 
29 सितंबर 2017 को इंग्लैंड के खिलाफ उन्होंने पहली बार वनडे में वेस्ट इंडीज की कप्तानी की।

मार्च 2018 में, उन्हें पाकिस्तान के खिलाफ ट्वेंटी 20 अंतर्राष्ट्रीय (टी20आई) श्रृंखला के लिए वेस्टइंडीज टीम के कप्तान के रूप में नामित किया गया था।

अगस्त 2019 में, उन्हें इसुरु उदाना के प्रतिस्थापन के रूप में सेंट किट्स और नेविस पैट्रियट्स में शामिल किया  गया था। नवंबर 2019 में, 2019–20 क्षेत्रीय सुपर 50 टूर्नामेंट के लिए त्रिनिदाद और टोबैगो के दस्ते में उनका नाम रखा गया था।
फरवरी 2020 में, 2019–20 की वेस्टइंडीज चैम्पियनशिप के चौथे दौर में, मोहम्मद ने प्रथम श्रेणी क्रिकेट में अपना दसवां शतक बनाया।

दिसंबर 2020 में, बांग्लादेश के खिलाफ श्रृंखला के लिए मोहम्मद को वेस्टइंडीज के एकदिवसीय टीम के कप्तान के रूप में नामित किया गया था।

संदर्भ

बाहरी कड़ियाँ